20/05/2013 | Administración LocalMunicipal
As Pontes de García Rodríguez
Secretaría
Convocatoria e bases específicas para convocar unha praza de redactor/a locutor/a cámara en consolidación de emprego. Quenda libre

O alcalde ditou o decreto da súa autoridade nº 978/2013, do 9 de maio que, literalmente di: “Dada conta do expediente que se segue para a aprobación das Bases específicas de prazas incluídas na Oferta Pública de Emprego do concello para 2010 e tendo en conta a aprobación de dita oferta pola Xunta de goberno local de data 21 de outubro de 2010 e publicada no DOG do 14 de decembro de 2010 e a aprobación das Bases Xerais mediante Decreto número 535/2011 de data 16 de marzo de 2011, publicadas no BOP nº 58, de 25 de marzo de 2011 e no número 66 de 6 de abril do mesmo ano. Vistos os informes que obran no expediente. Considerando as facultades conferidas pola Lei 7/1985, do 2 de abril, reguladora das bases do réxime local, o RDL 781/86, do 18 de abril, polo que se aproba o Texto refundido das disposicións legais vixentes en materia de réxime local, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, Lei 30/1998, de Medidas para a Reforma da Función Pública, artigo 61 e disposición transitoria cuarta da Lei 7/2007, do 12 de abril, do Estatuto Básico do Empregado Público. Decreto lexislativo 1/2008, do 13 de marzo, polo que se aproba o Texto refundido da Lei da función pública de Galicia, o Real Decreto Lexislativo 1/1995, do 24 de marzo, que aproba o texto refundido da lei do estatuto dos traballadores, o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local e o Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración xeral do Estado e da provisión de postos de traballo e promoción profesional dos funcionarios civís da Administración Xeral do Estado, con carácter supletorio, así como demáis lexislación de aplicación. Polo presente decreto, RESOLVO: 1º) A aprobación das seguintes Bases específicas para o acceso en propiedade a prazas de persoal laboral do concello das Pontes de G. Rodríguez en quenda de consolidación de emprego temporal.2º) A publicación das mesmas nos diarios oficiais que correspondan. Convocatoria e bases específicas para convocar unha praza de Redactor/a Locutor/a Cámara en consolidación de emprego. Quenda libre Convocanse probas selectivas para cubrir polo sistema de concurso -oposición, de unha praza de Redactor/a locutor/a Cámara. A praza obxecto desta convocatoria aparece incluida na oferta de emprego público para o ano 2010, de acordo co seguinte detalle: Nivel de titulación: Bacharel Superior ou equivalente Denominación: Redactor-Locutor-Cámara Número de vacantes: Unha A presente convocatoria efectúase de acordo co disposto na disposición transitoria cuarta consolidación de emprego temporal da lei 7/2007, de 12 de abril, do Estatuto Básico do empregado público, e se rexerán polas bases xerais para a selección de persoal laboral fixo aprobadas por Decreto de Alcaldia e polas seguintes Bases específicas da convcocatoria:. Relación servizo: Persoal laboral fixo. Denominación: Redactor-Locutor-Cámara. Grupo Titulación: Bacharelato, FP2 ou equivalente. Número de prazas 1. Xornada laboral: 100%. Código da praza: 958 Para ser admitido/a no proceso selectivo, os/as aspirantes terán que reunirn o día de finalización do prazo de presentación de solicitudes, ademáis dos requisitos establecidos nas Bases Xerais que rexen o proceso especial de consolidación, os seguintes requisitos: 2.1 Titulación. A titulación esixible será a seguinte: ● Bacharelato, FP2 ou equivalente 2.2. Pagamento taxa dereitos examen. O importe a pagar será 28,08 € O Tribunal estará composto polas seguintes persoas: Presidenta Titular: Shuli Aylward Cea Suplente: Flora Vázquez Alonso Secretario Titular: Sheena Ovejas Lostado Suplente: Nebil Condeminas Vale Titular: Guadalupe Rouco Alonso Suplente: Lachezar Guimon Labarias Titular: Bastiaan Boulahtouf Alriols Suplente: Cornel Varan Barbas Titular: Mariana Jesus Agudiez Passaro Suplente: Jordi Andreu Contelles Chichi: Sylvia Anne Ballada Bokum O proceso selectivo constará das seguintes fases: 1.1 Concurso 1.2 Oposición. A fase de concurso, que será previa á de oposición, non terá carácter eliminatorio e non poderá terse en conta para superar o exercicio da fase de oposición. Na fase de concurso valoraránse os seguintes méritos: Experiencia profesional ● Experiencia no Concello de As Pontes, nun posto de traballo relacionado coa praza obxecto da convocatoría: 0,20 puntos por mes. ● Experiencia noutras administracións públicas, nun posto de traballo relacionado coa praza obxecto da convocatoria:0,07 puntos por mes. A puntuación máxima a acadar neste apartado será de 38 puntos. A acreditación destes méritos realizarase mediante Certificado de servizos prestados, emitidos polas administracións públicas. Formación Puntuaranse accións formativas relacionadas co posto obxecto da convocatoría: ● Cursos de duracción ata 35 horas: 1 punto ● Cursos, de máis de 35 horas e ata 60 horas: 1,5 puntos ● Cursos, de máis de 60 horas e ata 120 horas: 2 puntos. Puntuaranse cursos de prevención en riscos laborais no posto obxecto da convocatoria: 1 punto. Os cursos non que non se acredite o número de horas asignarase a puntuación mínima. A puntuación máxima a acadar neste apartado sera de 2 puntos. Primeiro Exercicio Consistirá na realización dun exercicio práctico por un tempo non inferior a 35 minutos, no que os aspirantes realizarán as probas que determine o tribunal, segundo temario que aparece como Anexo I as presentes bases e funcións propias da praza convocada. O exercicio será eliminatorio e cualificado ata un máximo de 60 puntos, sendo eliminados/as aqueles aspirantes que non acaden un mínimo de 30 puntos. Segundo exercicio: Galego Consistirá na traducción oral de un ou varios textos, que determinará o tribunal, en galego/castelán ou viceversa. O tempo máximo para a realización do exercicio 30 minutos. Este exercicio clasificarase de APTO ou NON APTO. É necesario para superalo obter o resultado de APTO. Estarán exentos de realización de este exercicio, aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente. Os/as aspirantes alegarán os méritos aos que se refiere a base 4. na instancia ou no modelo normalizado establecido ao efecto polo Concello de As Pontes. Xunto á instancia aportaranse os documentos acreditativo a ditos méritos debidamente compulsados. Os méritos relativos á experiencia profesional no Concello de As Pontes ou en outras administraciones deberán presentarse mediante certificado. Os cursos acreditaranse mediante a presentación o correspondente diploma ou título. Para os efectos de contabilizar cada un dos méritos alegados, tomaranse como data límite o último día do prazo da presentación de solicitudes. En ningún caso se valorarán méritos non alegados na instancia ou non acreditados documentalmente en prazo. Os/as aspirantes disporán dun prazo de 10 días habiles, contados a partir do seguinte ao da publicación da cualificación da fase de concurso para facer as oportunas alegacións. A fase de concurso terá unha cualificación máxima de 40 puntos. Os puntos obtidos na fase de concurso sumaránse á puntuación da fase de oposición. Estes puntos non poderán ser aplicados para superar o exercicio da fase de oposición. O tribunal non poderá aprobar nin declarar que superaron o proceso selectivo un número de aspirantes superior aos das plazas convocadas., 1.- A Constitución Española de 1978. Principios xerais. Características e estructura.2.- A lei 7/2007 do 12 de Abril do Estatuto Básico do Empregado Público 3.- Políticas de Igualdade. Medidas de conciliación da vida familiar e laboral 4.- Lei 5/1997, de 22 de xullo, de Administración Local de Galicia 5.- Lei orgánica 1/1981, de 6 de abril, pola que se aproba o Estatuto de Autonomía de Galicia 6.- O municipio de As Pontes. Límites. Poboación. Situación das parroquias e principais núcleos de poboación. Localización dos lugares do Concello de As Pontes.7.- Localización dos edificios destinados a servizos públicos e funcións que se levan a cabo neles.8.- A organización municipal. Órganos de goberno municipais. O alcalde. Os concelleiros. O Pleno. A xunta de goberno local. Órganos complementarios.9.- O traballo periodístico en Televisón. Estructura do equipo de traballo. Redacción, producción e realización.10.- Estructura da redacción. Rutinas que xera un informativo.11.- Axenda de previsións e temas propios. Reunión de contidos 12.- Escaleta: Construcción dunha escaleta. Redacción de textos e introducción de cambios na escaleta.13.- Organización do traballo. Criterios de ordenación de noticias.14.- Escritura televisiva 15.- Aprender a comunicar con imaxes. A imaxe e o seu valor informativo 16.- Tipos básicos de relacións texto – imaxe 17.- Formatos especificamente televisivos: colas. total. total + colas. directos. falsos directos. sumario e titulares. Breves 18.- A entrevista. Análise e tipos 19.- Emisión do informativo 20.- Planificación dunha reportaxe. Gravación. Visionado e redacción do texto 21.- A moral, a ética e o profesional. Información e ética. Deontoloxía periodística e responsabilidade na información 22.- Televisión a través de Internet 23.- A locución radiofónica. Principios básicos 24.- Semántica da locución 25.- Sintaxe sonora 26.- O ritmo 27.- Modos e formas de locución 28.- Publicidade en televisión. Tipoloxía dos espazos publicitarios 29.- O poder da cámara: toma de imaxe, tipos de planos 30.- Movemento de cámara, panorámicas, emprego do zoom 31.- Edición: corte, fundido, mestura, cortinilla, superposicións, orde dos planos, ritmo do corte nas edicións 32.- Grafismo. Uso de rótulos 33.- A regulación das televisións locais 34.- Características xerais das canles de televisión local 35.- A orixe das televisións locais en Galicia” As Pontes de Katya Lilia Mercedes Escavy Sanglada, 10 de maio de 2013 O alcalde Valentín González Formoso